Одељење за урбанизам, имовинско-правне, комуналне и грађевинске послове Општинске управе Општине Владичин Хан, решавајући по захтеву „EKOPUNKT“ доо, Владичин Хан, џџџџџ, МБ џџџџ, ПИБ џџџџ, који је по овлашћењу упутио „ET ELECTRO TEAM 017“, доо, Врање, ул. џџџџ, Врање, МБ џџџџ, ПИБ џџџџ, а електронским потписом оверио заступник Дејан Стефановић, ул. џџџџџ, Врање, ЈМБГ џџџџ, за издавање локацијских услова, а на основу члана 8., 8а. и 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014), члана 8. Правилника о поступку спровођења обједињене процедуре електронским путем („Службени гласник РС“, број 113/2015), доноси

**З А К Љ У Ч А К**

**ОДБАЦУЈЕ СЕ** захтев „EKOPUNKT“ доо, Владичин Хан, џџџџ, МБ џџџџ, ПИБ џџџџ, који је по овлашћењу упутио „ET ELECTRO TEAM 017“, доо, Врање, ул. џџџџ, Врање, МБ џџџџ, ПИБ џџџџ, а електронским потписом оверио заступник Дејан Стефановић, ул. џџџџ, Врање, ЈМБГ џџџџ, **за издавање локацијских услова за изградњу трансформаторске станице 10/0,4 kV са прикључним водом 10 kV на кп.бр. 2996, 3073, 1387/1, 1802 и 3300 све КО Лепеница због неиспуњења формалних услова за даље поступање по захтеву.**

**О б р а з л о ж е њ е**

„EKOPUNKT“ доо, Владичин Хан, џџџџ, МБ џџџџ, ПИБ џџџџ је дана 26.08.2016.године поднео захтев за издавање локацијских услова за изградњу **трансформаторске станице 10/0,4 kV са прикључним водом 10 kV на кп.бр. 2996, 3073, 1387/1, 1802 и 3300 све КО Лепеница** који је по овлашћењу упутио „ET ELECTRO TEAM 017“, доо, Врање, ул. џџџџ, Врање, МБ џџџџ, ПИБ џџџџ, а електронским потписом оверио заступник Дејан Стефановић, ул. џџџџ, Врање, ЈМБГ џџџџџ.

У току прибављања услова од стране имаоца јавних овлашћења, и то услова за пројектовање и прикључење планираног објекта од стране Путева Србије, обзиром да кабловски вод прелази преко саобраћајнице којом управља наведено предузеће, као и прибављања водних услова од стране Одељења за финансије и привреду, обзиром да кабловски вод прелази преко водотока нижег реда који је у надлежности локалне самоуправе, утврђено је да нису испуњени услови за даље поступање ових субјеката по захтеву подносиоца.

* ЈП Путеви Србије је обавестило овај орган о некомплетности документације дописом бр. ЉНП 281 од 12.09.2016.године са таксативно наведеним недостацима које је потребно исправити ради подношења усаглашеног захтева (**Ситуациони план** са приказом планираног решења са обележеним државним путевима, трасом инсталација и исказаном орјентационом стационажом пута по питању паралелног вођења или укрштаја; **Геодетски снимљени попречни профили пута са свим својим елементима** и планираним инсталацијама, као и растојањима од попречног профила пута, удаљенима стуба од ивице коловоза, висин стуба и др. ; **Шири ситуациони приказ** на ортофото подлози са државним путевима у приказу). Увид у наведени допис можете остварити путем система обједињење процедуре како би извршили корекције у смислу обавезне садржине Идејног решења. Копију плана, Извод из катастра водова и првобитно идејно решење је овај орган већ доставио Јавном предузећу Путеви Србије кроз систем по службеној дужности, што ће учинити и по питању Информације о локацији
* Одељење за финансије и привреду Општине Владичин Хан је обавестило овај орган о некомплетности документације дописом бр. 325-14/2016-03 од 28.09.2016.године са таксативно наведеним недостацима које је потребно исправити ради подношења усаглашеног захтева (Технички опис и приказ који се тиче хидротехничког дела, опис вођења каблова преко Лепеначке реке, предлог решења за постављање кабла преко водног земљишта, дужина истог преко водотока и водног земљишта, а ако се ради о надземном каблу дефинисати удаљеност стубова од ивице речног корита...). Увид у наведени допис можете остварити путем система обједињење процедуре како би извршили корекције у смислу обавезне садржине Идејног решења.

Ако подносилац захтева у року од 10 дана од дана пријема овог закључка, а најкасније 30 дана од дана његовог објављивања на интернет страници надлежног органа поднесе усаглашени захтев и отклони све утврђене недостатке, надлежни орган ће поступати по том измењеном-усаглашеном захтеву, у противном, овај закључак остаје на снази, односно донеће се закључак о коначном одбацивању, па је Одељење за урбанизам, имовинско-правне, комуналне и грађевинске послове Општинске управе Општине Владичин Хан, на основу члана 8ђ. Закона о планирању и изградњи РС („Службени гласник РС“, број 72/2009, 81/2009, 64/2010, 24/2011, 121/2012, 132/2014 и 145/2014) и члана 8. Правилника о поступку спровођења обједињене процедуре електронским путем („Службени гласник РС“, број 113/2015), донело одлуку као у диспозитиву овог закључка.

**УПУТСТВО О ПРАВНОМ СРЕДСТВУ**: Против овог закључка може се изјавити приговор Општинском већу Општине Владичин Хан, преко надлежног органа, у року од три дана од дана достављања истог.

**РЕШЕНО У ОДЕЉЕЊУ ЗА УРБАНИЗАМ, ИМОВИНСКО ПРАВНЕ КОМУНАЛНЕ И ГРАЂЕВИНСКЕ ПОСЛОВЕ, ОПШТИНСКЕ УПРАВЕ ОПШТИНЕ ВЛАДИЧИН ХАН, под e-бројем ROP-HAN-21581-LOC-1/2016, заводни број 350-80/2016-04 дана 28.09.2016.године.**

**РУКОВОДИЛАЦ**

**Љиљана Мујагић,дипл.просторни планер**